Ma nessuk tiṭ-nneɣ ɣef unnar n tsekla tamaziɣt, ad neḥṣu belli annar-agi ttwalint d agerruj ɣlayen, a ladɣa imi i d-iɛedda ɣef sin n yiberdan maca di tazwara isukk-d abrid n cfawat, yuɣal ɣer tsekla tatrart, imi deg-s i d-tennulfa tira maca uɣalen ttarun akk iḍrisen-nsen akken ur ttruḥun ara. Tasekla tirawit mi d-tusa tewwi-d yid-s tira, tira tewwi-d amaynut i tsekla-a a ladɣa deg wayen icudden ɣer tewsatin-a . Ma nessemqet tamuɣli deg wayen yemmugen deg unnar n tewsatin-a n tsekla tamazight, ad d-naf dakken yella yiwen n ṣṣenf i yettusmersen s tuget, ama deg tallit n cfawat ama di tallit tirawit, maca asemres n ṣṣenf-agi, deg tmetti taqbaylit imdanen ḥemmlen ad zzin i unamek ibanen, dɣa ay-agi yettawi-aɣ ar tinfaliyin tukrifin.